GDPR-uddannelse af medarbejdere i en selvejende institution

Indledning

En væsentlig faktor for en optimal håndtering og beskyttelse af personoplysninger er, at medarbejdere har en tilstrækkelig indsigt og forståelse for området, det vil sige de elementer der direkte og indirekte har indflydelse på håndtering og beskyttelse af personoplysninger.

Derfor bør alle medarbejdere med adgang til personoplysninger have gennemført relevant uddannelse / have modtaget instruktion på området.

Tilrettelæggelse

Det er op til den enkelte selvejende institution (SI) at vurdere, hvilke områder og niveau af uddannelse, de enkelte medarbejdere har behov for at gennemføre.

Det bør overvejes, om institutionen har behov for, at visse medarbejdere skal have mere end blot en grundviden om regler og retningslinjer. Fx mellemledere eller administrative medarbejdere, der arbejder mere indgående med personoplysninger og dermed skal vide mere om håndtering og beskyttelse af disse. Er der medarbejdere der fritages for uddannelse, skal dette kunne begrundes.

Uddannelse / instruktion bør gentages min. hvert 2. år. SI bør løbende følge op på, at uddannelsen har en effekt og at anvisninger i uddannelsen bliver fulgt.

Forslag til et praktisk uddannelsesforløb af medarbejdere

SI kunne overveje følgende forløb for at sikre medarbejderes grundviden. Forløbet kunne fx gennemføres over 3 personalemøder.

Før personalemøder

1. Medarbejdere får udleveret og læser ”PIXI for medarbejdere”

Personalemøde nr.1

1. Medarbejdere se 10. min. videopræsentation, der underbygger indholdet af PIXI – og evt. spørgsmål opsamles / besvares, og medarbejderne ser 3. min. film, der forklarer de forskellige personoplysninger
2. Medarbejdere modtager og introduceres til institutionens egne lokale regler og retningslinjer for håndtering og beskyttelse af personoplysninger fx på et personalemøde (Retningslinjer kunne være baseret på den af DPO anbefalede folder).

Personalemøde nr.2

1. Medarbejdere gennemfører en anonym mini-test af deres vide om GDPR.

Personalemøde nr. 3

1. Leder sammenfatter resultatet af test og evt. områder, hvor viden hos medarbejdere skal forbedres. De pågældende områder gennemgås og præciseres for medarbejderne

Alle præsentationer og materialer findes på [GDPR Håndbog | DPO for Selvejende Institutioner (kk.dk)](https://dpo-si.kk.dk/haandbog)